text: Klar til finalekampen
  25 april 2013 kl. 13.49
  Esbjerg er klar til at møde Randers FC i finalen i DBU Pokalen efter at have besejret Brøndby med 3-1 i klubbernes andet semifinaleopgør.
  Billetsalget til kampen i Parken i København 9. maj åbnede torsdag. Esbjerg fB-tilskuerne har fået tildelt 10.000 pladser.
  Finalen mellem Randers FC og Esbjerg fB er en gentagelse af finalen fra 2006, som kronjyderne vandt 1-0 efter forlænget spilletid.
  Med den samlede sejr over AC Horsens har Randers FC kvalificeret sig til klubbens femte finale i den danske pokalturnering. De har vundet alle fire gange.
  Esbjerg fB er efter den samlede sejr over Brøndby IF klar til klubbens niende pokalfinale med den seneste pokaltriumf tilbage i 1976, hvor vestjyderne slog Holbæk BI med 2-1.
  